ลูก 1 ขวบ 7 เดือน เป็นไข้หวัดมาเกือบเดือนแล้วค่ะ ..ไปหาอยู่เรื่อยๆ ไข้ขึ้นๆลงๆ สามวันที่ผ่านมา มีน้ำออกจากหูข้างขวา ลัษณะเหมือนหนองข้นเหนียว...แต่สังเกตสีจะเปลี่ยนตามน้ำมูกที่น้องมีค่ะ ถ้าน้ำมูกเขียว น้ำที่ไหลออกจากหูจะเขียวด้วย ...ไปหาบอกว่สเป็นหวัดลงหู ** อยากถามว่าใช้เวลานานมั้ยคะกว่าน้องจะหาย ...หรืออันตรายมากมั้ยคะ แม่ต้องดูแลน้องยังไงบ้าง ***
สวัสดีค่ะ น้ำหนองไหลออกจากหูอาจเกิดจาก-หูชั้นกลางอักเสบ อาการมักมาด้วยปวดหู มีน้ำหนองไหลจากหู มีไข้ ในเด็กอาจเกิดได้บ่อย โดยพบตามหลังการติดเชื้อที่ลำคอหรือจมูก-เยื่อแก้วหูทะลุ มักเกิดตามหลังอุบัติเหตุหรือการกระแทก การแคะหูแรงๆ-หูชั้นนอกอักเสบ แต่มักเห็นแผลชัดเจนบริเวณด้านนอก หรือในรูหูตื้นๆการรักษาคือการรับประทานยาฆ่าเชื้อเพื่อกำจัดเชื้อแบคทีเรียที่เป็นสาเหตุ ซึ่งควรรับประทานเป็นระยะเวลาอย่างน้อย 10 – 14 วัน ร่วมกับรับประทานยาแก้แพ้ และ ยาลดบวมร่วมด้วย หากยังอักเสบเรื้อรัง อาจต้องพบแพทย์หู คอ จมูกในระหว่างนี้ควรรักษาเรื่องการติดเชื้อในจมูกหรือคอให้หายดีก่อน รับประทานยาลดไข้ ยาฆ่าเชื้อตามที่แพทย์สั่ง ไม่ไปแคะหูหรือเอาอะไรไปแหย่หูเอง ไม่ควรเอาน้ำเข้าไปล้างในหูโดยตรง